2 जनवरी को निकाला जाएगा नगर कीर्तन
बठिंडा| श्रीगुरू गोबिंद सिंह जी के प्रकाश पर्व के संबंध में ऐतिहासिक महान नगर कीर्तन 2 जनवरी को करवाया जा रहा है। स्थानीय शहर के मोहल्ला गुरू नानक पुरा मोहल्ला के गुरुद्वारा साहिब से शुरू होकर यह नगर कीर्तन शहर की अलग-अलग जगहों से होता हुआ गुरुद्वारा साहिब में ही संपन्न होगा। शहीद बाबा दीप सिंह गतका अखाड़ा के प्रधान रमनदीप सिंह रमीता ने बताया कि 2 जनवरी को संगतों के सहयोग से करवाया जा रहा यह महान नगर कीर्तन श्री गुरू ग्रंथ साहिब जी के सामने अरदास करने के बाद किक्करदास मोहल्ला, बस स्टैंड, राजिंद्रा कॉलेज, फौजी चौंक, अजीत सिंह रोड, क्लॉक टॉवर, हनुमान चौंक, माल रोड, धोबी बाजार, सिरकी बाजार, पुराना थाना से होता हुआ गुरुद्वारा साहिब में ही संपन्न होगा। अलग-अलग संगठनों द्वारा चाय, ब्रेड, फल के लंगरों का प्रबंध किया जाएगा।
hin_Deva hin_Deva